text: Литературен свят » М » Мелд Тотев
  Мелд Георгиевич Тотев (Мэльд Георгиевич Тотев), руски поет и журналист, е роден на 16 март 1937 г. в Москва. Баща му Георги Найденов Тотев (1901 - 1938) от село Царацово, политемигрант, бяга в Съветска Русия след Септемврийското въстание и през 20-те години на миналия век завършва журналистика в Москва, после става професор, член на ВКП(б), преподавател в инженерно-икономическия институт, репресиран, разстрелян. Мелд Тотев завършва факултета по журналистика на Московския държавен университет "М. В. Ломоносов" (МГУ) през 1962 г. Работи в редица списания и в радиото. Приживе не публикува почти нищо. Умира през 1993 г. в Москва. В Русия посмъртно е издадена книгата му със стихове и поеми "56 тетрадки" (1999), а у нас излиза сборникът "Блуждаеща болка" (2016, съставител Марина Тотева) в превод на Надя Попова и Минчо Тунев.